Kui varem asustas suurkoovitaja Saue ümbruses vaid niiskeid heinamaid ja märgade puisniitude lagedamaid osi, siis alates 1960. aastate algusest pesitses üksikuid paare ka märjematel karjamaaosadel. 1970. aastatel karjamaal pesitsejate arvukus tõusis. Saue piirkonnas asus liik pesitsema põldudele esmakordselt 1969. aastal ning muutus regulaarseks pesitsejaks 1972. aastast. Lõuna-Eestis täheldas V. elnin suurkoovitaja ümberasumist põldudele ligi 20 aastat varem: Vellavere kandis pesitses liik esmakordselt põllul 1952. a., järgmisel aastal leiti põldudelt juba kolm paari ning 1954. a. neli paari.